א' סיון תש"ף

‏24 מאי 2020

לכבוד

גב' בר אביטל

התנועה לחופש המידע

באמצעות דוא"ל: baravital67@gmail.com

הנדון: **בקשה לפי חוק חופש המידע, התשנ"ח- 1998**

סימוכין: פנייתך מ12/03/2020

להלן מענה לפנייתך שבסימוכין, למשרד העבודה, הרווחה והשירותים החברתיים (להלן: "**המשרד**") בהתאם לחוק חופש המידע תשנ"ח-1998, (להלן: "**החוק**").

לאחר בדיקה מול גורמי המקצוע הרלוונטיים במשרד אבקש לציין את הנתונים הבאים:

מענה לבקשה לפי חוק חופש המידע – השתתפות המדינה במימון התאמות:

1. סכום הכסף שיועד להנגשה בכל אחת מהשנים (2013-2019)
2. סכום הכסף שיצא בפועל בכל אחת מהשנים (2013-2019) –

|  |  |  |  |
| --- | --- | --- | --- |
| שנה | **שם הפרט** | **תקציב על שינוייו - הוצאות נטו** | **ביצוע מצטבר - נטו** |
| 2013 | מימון התאמות במקום העבודה | 6,200 | 4,552 |
| 2014 | מימון התאמות במקום העבודה | 7,638 | 4,383 |
| 2015 | אנשים עם מוגבלות -מימון התאמות במקום העבודה | 4,935 | 3,443 |
| 2016 | אנשים עם מוגבלות -מימון התאמות במקום העבודה | 6,860 | 3,098 |
| 2017 | אנשים עם מוגבלות -מימון התאמות במקום העבודה | 7,056 | 3,041 |
| 2018 | אנשים עם מוגבלות -מימון התאמות במקום העבודה | 5,622 | 1,660 |
| 2019 | אנשים עם מוגבלות -מימון התאמות במקום העבודה | 7,664 | 4,028 |

מצ"ב נתונים לגבי סכומי השתתפות המדינה שאושרו לאורך השנים, לפי שנים. חשוב לציין כי פעמים רבות התשלום אינו בהכרח באותה שנה בה אושרה הבקשה.

|  |  |
| --- | --- |
| **שנה** | **סכום השתתפות המדינה שאושר למעסיקים** |
| 2012 | 4,995,067 |
| 2013 | 4,758,990 |
| 2014 | 3,223,548 |
| 2015 | 2,916,699 |
| 2016 | 2,532,734 |
| 2017 | 2,363,243 |
| 2018 | 1,795,600 |
| 2019 | 1,799,300 |

יובהר כי המטה אוסף באופן שוטף נתונים לפי בקשות שאושרו, שכן נתון זה מעיד על הסכומים שהמדינה התחייבה בפני מעסיקים לשלמם, לאחר ביצוע ובכפוף לתנאים שנקבעו בתקנות.

שאלת ביצוע ההתאמות עצמן תלוי במעסיק – לעתים עובד עוזב, לעתים מעסיק מחליט שלא לרכוש התאמות וכיוב'. זאת ועוד, לעתים מתברר לאחר האישור כי לא מתקיימים תנאי הסף הנדרשים לשם קבלת השתתפות המדינה, כקבוע בתקנות – לדוגמא – העובד אינו מועסק בשליש משרה לכל הפחות. לפיכך, הנתונים הזמינים בידנו הם של סכומי השתתפות המדינה שאושרו לאורך השנים ולא בהכרח הסכומים שאושרו בפועל.

עוד יובהר כי באמצע שנת 2018 התחלף נותן השירות המפעיל את שירותי תשלום השתתפות המדינה ישירות למעסיקים. מצ"ב תשלומים שבוצעו למעסיקים, מאז כניסת המפעיל החדש, לפי שנים:

2018 (יולי-דצמבר, כולל) – 567,134 ₪

2019 – 1,234,000 ₪

הנתונים לגבי התשלומים שבוצעו על-ידי המפעיל הקודם הם מורכבים יותר להשגה וכרוכים בהשקעה מרובה של שעות. ראה הנתון מעלה הכללי.

1. מספר המעסיקים שקיבלו מענק כל אחת מהשנים
2. מספר המעסיקים שקיבלו יותר ממענק אחד לאורך השנים

גם במענה לשאלות אלו – המידע הזמין בידנו הוא מספר המעסיקים שבקשותיהם אושרו בכל שנה ומספר המעסיקים "החדשים" שבקשותיהם אושרו בכל שנה. ראו טבלה מצ"ב. השגת הנתון לגבי מעסיקים שקיבלו תשלום השתתפות המדינה בלבד כרוך בהשקעת זמן רב.

|  |  |  |
| --- | --- | --- |
|  | **מס' מעסיקים בבקשות שאושרו** | **מס' מעסיקים חדשים בבקשות שאושרו** |
| 2012 | 189 | 169 |
| 2013 | 186 | 155 |
| 2014 | 171 | 142 |
| 2015 | 156 | 113 |
| 2016 | 164 | 128 |
| 2017 | 168 | 129 |

\* מעסיק חדש = שלא הופיעו בשנים קודמות.

\* מעסיק שהגיש שתי בקשות בשנה, נספר פעם אחת באותה שנה

לגבי השנים 2018, 2019 – מצ"ב הנתונים לגבי מספר המעסיקים ששולמה להם השתתפות המדינה במימון התאמות:

**2018 –**

מתוך 130 מעסיקים, שבקשותיהם הוגשו ואושרו במהלך שנת 2018 - 112 מעסיקים קיבלו בעבר את השתתפות המדינה במימון התאמות, בגין 114 תיקי בקשה.

דהיינו - שני מעסיקים קיבלו פעמיים את השתתפות המדינה באותה שנה חלקם מעסיקים קבוצות גדולות של אנשים עם מוגבלות.

**2019 –**

מתוך 122 מעסיקים שבקשותיהם הוגשו ואושרו במהלך שנת 2019 –

82 מעסיקים קיבלו כבר את השתתפות המדינה במימון התאמות, בגין 83 תיקי בקשה.

דהיינו - מעסיק אחד קיבל תשלום פעמיים באותה שנה.

בשתי השנים גם יחד שולמו 197 מענקים ל- 190 מעסיקים –

שני מעסיקים קיבלו תשלום אחד בכל אחת מהשנים;

מעסיק אחד קיבל שלושה תשלומים במהלך השנתיים;

מעסיק אחד קיבל ארבעה תשלומים במהלך השנתיים.

יובהר כי תשלום מתייחס לבקשה נפרדת בגין עובדים שונים, ולא שני תשלומים בגין בקשה אחת שאושרה.

1. מספר המעסיקים שקיבלו יותר ממענק אחד לאורך כל אותם שנים, בחלוקה למספר מענקים (היינו: שלושה מעסיקים קיבלו ארבעה מענקים; ששה מעסיקים קיבלו שלוה מענקים).

מתוך כל הבקשות להשתתפות המדינה במימון התאמות, שהתקבלו במהלך השנים 2012-2019 (כולל):

114 מעסיקים קיבלו פעמיים את השתתפות המדינה במימון התאמות;

27 מעסיקים קיבלו שלוש פעמים את השתתפות המדינה במימון התאמות;

6 מעסיקים קיבלו ארבע פעמים את השתתפות המדינה במימון ההתאמות;

מעסיק אחד קיבל חמש פעמים את השתתפות המדינה במימון התאמות ועוד מעסיק אחד – שבע פעמים את השתתפות המדינה במימון התאמות;

מעסיק נוסף, אשר רוב עובדיו הם אנשים עם מוגבלות, מקבל את השתתפות המדינה במימון התאמות פעמיים בכל שנה. דהיינו – קיבל 16 פעמים את השתתפות המדינה במימון התאמות, בשנים 2012-2019.

 בכבוד רב,

 רונית ספיר

 מנהלת תחום (העמדת מידע לציבור(